text: Vred hunde-ejer nikkede folketingsmedlem en skalle
  25 december 2015 kl. 15.56
  Folketingsmedlem Karen Klint (S) fra Vejle fik et møgfald og en skalle, da hun lillejuleaftensdag påtalte, at en hundeejer ikke behandlede sin hund ordentligt.
  Det fortæller Karen Klint i et opslag på Facebook.
  Episoden udspandt sig, da Karen Klint og hendes mand gik en tur i Vejle, hvor hun så en hunde-ejer være brutal og vride ørererne rundt på sin store hund.
  Karen Klint beskriver i Facebook-opslaget selv episoden  på denne måde:
  -  Jeg spærrer så vejen for ham og beder ham stille behandle sin hund ordentligt. Så fik jeg et møgfald, som jeg ikke kan stave til - hvorefter han nikkede mig en skalle. Er heldigvis trænet i at beherske vold, så jeg flytter mig ikke, men gentager mit rolige budskab: vær ordentlig ved din hund. Han lægger an til en ny skalle, men opgiver. Måske kunne han se, han ikke kunne kyse mig. Med eder og forbandelser går han videre, skriver Karen Klint.
  - Brillerne holdt også!
  
  Hun slap fra episoden uden alvorlig skade og som hun skriver på Facebook: - Brillerne holdt også!
  Se hele opslaget her:
  
  